ስፖርታዊ ውድድራት እዚ ማእከል ብምንታይ ዓይነት ጸወታ ተፈጺሙ?
ስፖርታዊ ውድድር እዚ ማእከላይ ግንባር ተዛዚሙ
ካብ 22 ሕዳር ጀሚሩ ኣብ ኣርባዕተ ከተማታት ዞባ ደቡብ - መንደፈራ፡ ደቀምሓረ፡ ዓዲ ቐይሕን ጾሮናን ክካየድ ዝጸንሐ ስፖርታዊ ውድድራት እዚ ማእከል ብቕድሚ ትማሊ ኣብ ከተማ ደቀምሓረ ብዝተኻየደ ግጥም ፍጻመ ኵዕሶ እግሪ ተዛዚሙ፣ ኣብቲ ናይ መዛዘሚ ዕለት፡ ንዋንጫ ካብ ዝቐረባ ጋንታታት ኵዕሶ እግሪ፡ ናቕፋ ንመረብ 1ብ0 ብምርታዕ ተዓዋቲት ናይቲ ውድድር ኮይና፣ ሚዛናዊን ኣብ ኣካላዊ ብቕዓት ዝዛዘወን ግጥም ዘካየዳ እዘን ክልተ ጋንታታት ናይ ቀዳማይ እብረ ጸወታአን ብዘይ ሸቶ እየን ዛዚመን፣ መረብ ንኸም ምኩር ተጻዋታይ ሰላም ገብረእግዚኣብሄር ዝኣመሰሉ ተጻወትቲ ሒዛ ክትቐርብ እንከላ፡ ናቕፋ ድማ ብብዝሒ ሸቶታት ናይቲ ውድድር ንዝፈጸመ ዳንኤል ኣድረሶም ሓቑፋ እያ ናብቲ ወሳኒ ጸወታ ዝኣተወት። ብዙሕ እዋን ናብ ግጥም ፍጻመ ዝበጽሐት፡ እንተኾነ ግና ዋንጫ ክትዓትር ትጽገም ዝነበረት ናቕፋ፡ ኣብ ካልኣይ እብረ ካብ ዳንኤል ዑቕባጋብር ብዝረኸበታ እንኮ ሸቶ ነታ ንዓመታት ሃረር ዝበለታ ዋንጫ ኢዳ ከተንብረላ ክኢላ። ስፖርታዊ ውድድራት ኣሃዱታት እዚ ማእከላይ ግንባር፡ ንኣስታት 40 መዓልታት ኣብ መንጎ 14 ጋንታታት እዩ፡ ብከም ውድድራት ኵዕሶ እግሪ፡ መርበብ፡ ኣትለቲክስ፡ ጨመተ ቶኽሲን ካልእን ተሰላሲሉ፣ ኣብቲ ውድድር ድማ 818 ሰባት ተሳቲፎም። ኣብቲ ሓያል ሰዓብቲ ዝነበሮ ግጥማት ኵዕሶ እግርን መርበብን ብነፍስ ወከፍ 36 ግጥማት ተኻይዱ። ኣብ መወዳእታ፡ ዕዉታት ካብ ዝተፈላለዩ ናይቲ ዕለት ናይ ክብሪ ዕዱማት ዝተዳለወሎም ናብ ዋንጫ፡ መዳልያ፡ ገንዘብን ወረቐት ምስክርን ተቐቢሎም።
ኵዕሶ እግሪ